OpenLLM-France/wikimedia huggingface dataset:
# Clarinet

El clarinet és un instrument musical de vent de fusta. Dins d'aquesta gran família, el clarinet pertany als instruments de canyeta simple, igual que el saxòfon.

## Dites populars

* Dits per a tocar el baix i morros per al clarinet.(val.)
* Dolç com la dolçaina, i clar com el clarinet.(val.)
* La Banda de Moixent? ... tres bombos i un clarinet.(val.)

## Endevinalles

* Per a fer ballar sardanes jo em pinto sol en la feina, i no hi ha cap instrument que parli amb tanta franquesa.

## Frases fetes i locucions

* Tocar el clarinet.
          Col·loquialment, masturbar-se. També fer una fel·lació o fer l'acte sexual.
* Tocar el clarinet amplificat.
          Tocar horriblement.

## Referències

* 1 2 3 Pàmies i Riudor, Víctor. «Clarinet» (en català). Paremiologia catalana comparada digital, 2020-.
* 1 2 Blas Núñez; Oriola Velló, 2012.
* ↑ Llibre Endevinalles, 1925.

## Bibliografia

* Blas Núñez, Amparo; Oriola Velló, Frederic. El mirall pautat. Recull d'expressions i parèmies musicals en la tradició popular. Gandia: Edicions Tívoli, Acadèmia Valenciana de la Llengua, 2012. ISBN 978-84-939264-3-4.
* El Llibre de les endevinalles : col·lecció selecta de velles i noves endevinalles versificades : pròpies per a passar una bella estona (en català). Barcelona: Salvador Bonavía, 1925 (Biblioteca Bonavia ; 14, 19).
# Honradesa

La honradesa és la qualitat d'honrat.

## Citacions

* El qui viu honradament i practica la justícia, diu la veritat tal com la pensa.
       Llibre dels Salms. Ps 15,2.
* El preu de la rialla és excessiu si es fa en detriment de l'honradesa.
    (en llatí) Nimium enim risus pretium est, si probitatis impendio constat.
       Marc Fabi Quintilià. Institució oratòria. Llibre VI, § 3.35.
* L'honradesa és lloada, però es mor de fred.
    (en llatí) Probitas laudatuir et alget.
       Juvenal. Sàtires § I.
* Si l'honradesa no fos un deure, hauria de ser un càlcul.
    (en castellà) Si la honradez no fuera un deber, debería ser un cálculo.
       Cartas a los delincuentes, 1865. — Concepción Arenal
* No ens hem pas d'enganyar: l'honradesa és un luxe caríssim.
       Joan Fuster. Judicis finals, 1960.

## Referències

* ↑ Salms, 2006, Llibre primer.
* ↑ Quintilià, 2002.
* ↑ Peris i Juan, 2001.
* ↑ Bolinches, 2007.
* ↑ Fuster, 1960.

## Bibliografia

* Bolinches, Antoni. Mil pessics de saviesa : antologia de citacions que inviten a pensar. Barcelona: Mina, 2007. ISBN 8496499340.
* Fuster, Joan. Judicis Finals. Palma de Mallorca: Moll, 1960. ISBN 84-370-5731-0.
* Peris i Juan, Antoni. Diccionari de locucions i frases llatines. Barcelona: Enciclopèdia Catalana, 2001. ISBN 8441208786.
* Quintilià, Marc Fabi. Institució oratòria. Vol. V. Barcelona: Fundació Bernat Metge, 2002. ISBN 9788472253735.
* «Salms». A: La Bíblia. Alacant: Biblioteca Virtual Joan Lluís Vives, 2006 [Consulta: 25 gener 2015].
# Horaci

Quint Horaci Flac [Quintus Horatius Flaccus] (Venúsia, Apúlia, 65 aC — Roma, 27 de novembre de 8 aC) fou un poeta llatí.

## Citacions

* Cap nosa no em fa que un altre sigui més ric o més savi; hi ha un lloc per a cadascú.
* Mentre estigui en el meu bon seny, res, per a mi, no serà comparable a un dolç amic.
* Mentre puguis, viu feliç gaudint dels teus béns; viu sense oblidar com és de breu la vida.
* Per què bastir tants projectes en una vida tan curta?
* Viurà feliç i amo d'ell mateix aquell que al terme de cada dia pugui dir: "he viscut".

### Epodes (29 aC)

* La joventut s'escapa.
    (en llatí) Fugit iuventus.
       Èpodes. Llibre 17,21.

### Carmina (22 aC)

* El so de la trompeta confós amb el del clarí i les guerres maleïdes per les mares.
    (en llatí) Lituo tubae permixtus sonitus bellaque matribus detestata.
       Carmina. Llibre I. § 1,23.
* La pàl·lida Mort colpeja amb el mateix peu tant a les cabanes dels pobres com als palaus dels reis.
    (en llatí) Pallida Mors aequo pulsat pede pauperum tabernas regumque turris.
       Carmina. Llibre I. § 4,12.
* El breu espai de la nostra vida no ens permet nodrir una llarga esperança.
    (en llatí) Uitae summa breuis spem nos uetat inchoare longam.
       Carmina. Llibre I. § 4,15.
* És dolç i honorable morir per la pàtria.
    (en llatí) Dulce et decorum est pro patria mori.
       Carmina. Llibre III. § 2,13.
* L'edat dels nostres pares, pitjor que la dels nostres avis, ens produí a nosaltres, pitjors que els nostres pares, i que donarem prompte l'ésser a una raça més depravada que nosaltres.
    (en llatí) Aetas parentum pejor avis tullit nos nequiores mox daturos progeniem vitiosiorem.
       Carmina. Llibre III. § 6,46.
* He edificat un monument més durador que el bronze.
    (en llatí) Exegi monumentum aere perennius.
       Carmina. Llibre III. § 30,1.

### Sàtires

* Qui és lliure, doncs? El savi, que es comanda ell mateix.
* Hi ha una mesura en les coses.
    (en llatí) Est modus in rebus.
       Sàtires. Llibre I, § 1,106.

## Referències

* 1 2 3 4 5 Torralba, 2009.
* 1 2 3 4 Escolà Tuset, 1997, p. 77-129.
* ↑ Horaci, 1978.
* 1 2 Cobos Fajardo, Antoni «Tres odes d'Horaci» (PDF). Revista de Girona, Núm. 202, (2000), pàg. 110-111. ISSN: 0211-2663 [Consulta: 11 juliol 2012].
* ↑ «El progrés hereditari». Altaveu : setmanari del Ripollès, Núm. 212, (04-01-1936), pàg. 1 [Consulta: 11 juliol 2012].
* ↑ Torralba, 2010.

## Bibliografia

* Escolà Tuset, Josep M. Diccionari de llatinismes i expressions clàssiques. Barcelona: Edicions 62, 1997 (El Cangur ; 235). ISBN 8429742786.
* Horaci. Odes i epodes. Barcelona: Fundació Bernat Metge, 1978. ISBN 847225142X.
* Torralba, Francesc. La llibertat que necessites. Badalona: Ara Llibres, 2010. ISBN 9788492552948.
* Torralba, Francesc. Paraules per ser feliç. Badalona: Ara Llibres, 2009. ISBN 9788492552702.
# Horticultura

La horticultura és el conjunt de tècniques i de mètodes aplicats en en el conreu de verdures, de llegums, de fruita, etc.

## Dites populars

* En horticultura al art deu concedirse gran part.(català antic)
* Traball, saber, aigua y fems d' horticultura elements.(català antic)

## Referències

* 1 2 Fages de Romá, 1849, p. 98-99.

## Bibliografia

* Fages de Romá, Narcís. Cartilla rural en aforismes catalans, basada en las reglas donadas per los mes classichs agrónomos antichs y moderns, nacionals y estrangers, y en las observacions y prácticas dels millors cultivadors. Figueres: Imp. y Llibrería de Gregori Matas de Bodalles, 1849.
# Hospital

Un hospital és un establiment destinat a proporcionar a la població una assistència medicosanitària completa, tant curativa com preventiva, els serveis del qual arriben fins a l'àmbit familiar, i que sovint és també un centre de formació de personal sanitari i d’investigació. A la baixa edat mitjana, feia referència al lloc on s'acollien els vianants que travessaven ports de muntanya considerats perillosos.

## Dites populars

* A l'hospital i a la presó, coneixeràs el bon companyó.
* A l'hospital, no vagis a cercar desfiles.
* Bo és l'hospital, però ditxós qui no l'ha de menester.
* Caçador de bosc, pescador de canya i collidor de sal, a morir a l'hospital.
* El botxí, quan és jove a cavall i, quan és vell, a l'hospital.
* En la presó i en l'hospital es coneix l'amistat.
* Enviar el servei a l'hospital no fa bon amo.
* L'hospital de Santa Creu, tal hi va qui no s'ho creu.
* Molts se'n van a l'hospital per no veure el seu cabal.
    (var.) Molts se'n van à l'hospital per no cuidar son cabal.(català antic)
* Qui a trenta no té seny i als quaranta no té cabal, als cinquanta a l'hospital.
* Qui de canyes fa flautes i de dones fa cabal, un gorro i a l'hospital.
    (var.) Qui de canyes fa flautes i de frares fa cabal, un barret i a l'hospital.
    (var.) Qui de canyes fa flautes i de flautes fa tabal, un barret i a l'hospital.

## Frases fetes i locucions

* Anar a l'hospital a cercar pedassos (o a buscar desfiles).
* Ésser o semblar un hospital.
          Estar en una casa plena de malalts.

## Referències

* ↑ Parés i Puntas, 1999, p. 248.
* ↑ Farell i Domingo, 1989, p. 141.
* 1 2 Gargallo i Gregori, José. «El Refranyer: Dites, refranys i maneres de dir». L'autor, 2010-. [Consulta: 26 setembre 2024].
* ↑ Parés i Puntas, 1999, p. 349.
* ↑ Parés i Puntas, 1999, p. 386.
* 1 2 3 4 5 6 7 8 Alcover, Antoni M.; Moll, Francesc de B. «hospital». A: Diccionari català-valencià-balear. Barcelona: IEC, 2002.
* ↑ Pàmies i Riudor, Víctor. «Hospital» (en català). Paremiologia catalana comparada digital, 2020-.
* ↑ Blas Núñez; Oriola Velló, 2012.

## Bibliografia

* Blas Núñez, Amparo; Oriola Velló, Frederic. El mirall pautat. Recull d'expressions i parèmies musicals en la tradició popular. Gandia: Edicions Tívoli, Acadèmia Valenciana de la Llengua, 2012. ISBN 978-84-939264-3-4.
* Farell i Domingo, Joan. Refranyer tèxtil català. Sabadell: Editorial Ausa, 1989. ISBN 84-86329-36-1.
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.
# Honoré Gabriel Riqueti, comte de Mirabeau

Honoré Gabriel Riqueti, comte de Mirabeau (Le Bignon, Illa de França, 9 de març de 1749 — París, 2 d'abril de 1791) fou un polític, activista i teòric de la Revolució Francesa.

## Citacions

* Digueu al Vostre Senyor que estem aquí per la voluntat del poble i només ens podran treure per la força de les baionetes.
    (en francès) Allez dire à votre maître que nous sommes ici par la volonté du peuple et qu'on ne nous en arrachera que par la puissance des baïonnettes.
       Sala del Joc de la Pilota (Versalles), 23 de juny de 1789.
          Resposta que va dir el comte de Mirabeau al marquès de Dreux-Brézé, enviat pel rei, després d'ordenar-li evacuar la Sala del Joc de la Pilota. Els diputats s'hi negaren.
* Senyora, la monarquia està salvada.
    (en francès) Madame, la monarchie est sauvée.
       Comentari del comte de Mirabeau a la reina Maria Antonieta (Palau de Saint-Cloud), 3 de juliol de 1790.
* Amic meu, m'emporto els darrers trossos de la monarquia.
    (en francès) Mon ami, j'emporte avec moi les derniers lambeaux de la monarchie.
       Comentari del comte de Mirabeau, greument malalt, a Talleyrand sobre el futur de la monarquia, Finals de març de 1791.
* Quan el Rei trenca el seu ceptre, els seus servents han de trencar la seva espasa!
    (en francès) Lorsque le roi brise son sceptre, ses serviteurs doivent briser leur épée!
       Assemblea Nacional, 4 de febrer de 1790.
* Aquest home arribarà lluny perquè creu tot el que diu.
    (en francès) Cet homme ira loin car il croit tout ce qu'il dit.
       Mémoires biographiques, littéraires et politiques de Mirabeau.
          Comentari de la figura política de Maximilien de Robespierre, aleshores personatge secundari de la Revolució francesa.
* El rei només té un sol home, la seva dona.
    (en francès) Le roi n'a qu'un homme, c'est sa femme.
          La frase fa referència a la política del rei Lluís XVI de França, molt influït per la seva dona, la reina Maria Antonieta d'Àustria. En altres fonts apareix com: «Le roi n'a qu'un seul homme, c'est la reine.»

## Referències

* 1 2 3 4 5 6 Ressi, Michèle «Mirabeau» (en francès). L'Histoire en citations [Consulta: 8 desembre 2017].
# Hort

Un hort és un terreny conreat de regadiu de dimensions relativament reduïdes dedicat especialment al conreu d'hortalisses.

## Dites populars

* A l'hort hi ha la cansalada, no hi deixis anar la criada.
          Ha de ser la mestressa qui gestioni els béns.
* A l'hort on hi ha una ruda, totes les plantes tenen fortuna.
* Al gos mort, treu-lo del hort.
* Bledes a casa, bledes a l'hort, i a casa més que enlloc.(Cat.)
* Després de mort, ni vinya ni hort.
* Hom no pot estar en tot, en dormir i guardar l'hort.
    (var.) No es pot estar pertot, fer migdiada i guardar l'hort.
* L'hort, petit; i la hisenda, gran.
* L'hort, petit; l'era, ben gran.
* La dona i l'hort, un sol amo.
    (var.) La dona i l'hort, un sol amor.
* Quan arriba la mort, no hi ha remei en cap hort.
* Qui té sàlvia al seu hort, un gran remei té ben a prop.
* S'ha mort?... i tenia sàlvia a l'hort?
* Si te vols casar amb mi tinc un hort en Ontinyent, una aixà, un forcat i un matxo, i una casa en Agullent.

## Cançons populars

* Nineta, si vols venir, / a l'hort a collir maduixes, / mentres tu les colliràs, / jo te tocaré les cuixes.
    (var.) Ai, nena si vols venir / a l'hort a collir maduixes; / mentres tu les colliràs / jo te tocaré les cuixes.
          Corranda popular, la primera referència semblant de la qual apareix dins el Volum XII del Butlletí de l'Associació d'Excursions Catalana, l'any 1890. Fou versionada per la Trinca dins el senzill «A collir pebrots» l'any 1970.

## Referències

* ↑ Alcover, Antoni M.; Moll, Francesc de B. «cansalada». A: Diccionari català-valencià-balear. Barcelona: IEC, 2002.
* ↑ Gomis i Mestre, 2015, p. 353-355.
* 1 2 3 4 Gargallo i Gregori, José. «El Refranyer: Dites, refranys i maneres de dir». L'autor, 2010-. [Consulta: 24 setembre 2024].
* ↑ Alcover, Antoni M.; Moll, Francesc de B. «bleda». A: Diccionari català-valencià-balear. Barcelona: IEC, 2002.
* 1 2 Alcover, Antoni M.; Moll, Francesc de B. «hort». A: Diccionari català-valencià-balear. Barcelona: IEC, 2002.
* 1 2 3 4 Cinc mil refranys catalans i frases fetes populars, 1965.
* ↑ Alcover, Antoni M.; Moll, Francesc de B. «mort». A: Diccionari català-valencià-balear. Barcelona: IEC, 2002.
* ↑ Sanchis Guarner, 1983, p. 183, Vol. 5. Sector central interior.
* 1 2 «Ai, nena si vols venir». Càntut. Cançons de tradició oral. Arxivat de l'original el 1477115027. [Consulta: 2 desembre 2017].

## Bibliografia

* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.
* Gomis i Mestre, Cels. Botànica popular catalana : dites i tradicions populars referents a les plantes. La Bisbal d'Empordà: Sidillà, 2015 (Talaia (Edicions Sidillà). Clàssics ; 2). ISBN 9788494256462.
* Sanchis Guarner, Manuel. Els pobles valencians parlen els uns dels altres. València: Eliseu Climent, 1983. ISBN 8475020674.
# Horta de Sant Joan

Horta de Sant Joan, també conegut com Orta, és una vila i municipi de la comarca de la Terra Alta.

## Citacions

* Tot el que sé ho he après a Horta.
       — Pablo Picasso
          Frase famosa de Pablo Picasso, que defineix el seu vincle amb el municipi català. Va fer dues estades al poble separades per deu anys.

## Dites populars

* Els d'Horta no veuen porta; els de Bot, ni de lluny ni de prop.
          Dita relacionada amb l'àmbit futbolístic.
* Los d'Horta la tenen torta.

## Referències

* ↑ «Picasso». Horta de Sant Joan [Consulta: 14 gener 2017].
* ↑ Pàmies i Riudor, Víctor. «Horta de Sant Joan». Paremiologia tòpica. l'autor, 05-10-2012. Arxivat de l'original el 1600971864. [Consulta: 14 gener 2017].
* ↑ Navarro Gómez, Pere «Gentilicis, renoms col·lectius i dites tòpiques de la comarca de la Terra Alta» (PDF). Butlletí Interior de la Societat d'Onomàstica, Núm. 82, (2000), pàg. 304-312 [Consulta: 10 gener 2017].$^{[Enllaçnoactiu]}$

## Enllaços externs

* l'Ajuntament d'Horta de Sant Joan - Lloc web oficial
# Horatio Nelson

Horatio Nelson (Burnham Thorpe, Norfolk, 29 de setembre de 1758 — Trafalgar, 21 d'octubre de 1805) fou un almirall anglès. Va vèncer la flota francoespanyola a la batalla de Trafalgar, on morí. Està considerat com un dels màxims herois militars anglesos.

## Citacions

* El deure és la gran feina d'un oficial de marina, tots els assumptes personals s'han d'abandonar encara que sigui dolorós.
    (en anglès) Duty is the great business of a sea officer; all private considerations must give way to it, however painful it may be.
       Carta a Frances Nisbet, 1786.
* Viure amb vergonya és terrible. Una mort gloriosa és digne d'enveja.
    (en anglès) Life with disgrace is dreadful. A glorious death is to be envied.
       Carta a Lady Nelson (la seva dona), Març 1795.
* Abans de la mateixa hora de demà, hauré guanyat un títol de noblesa o l'Abadia de Westminster.
    (en anglès) Before this time tomorrow I shall have gained a Peerage or Westminter Abbey.
       Abans de la Batalla de Nil, 1 d'agost de 1798.
* Una flota de vaixells de guerra britànics són els millors negociadors a Europa.
    (en anglès) A fleet of British ships of war are the best negotiators in Europe.
       Carta a Lady Hamilton, Març de 1801.
* Si un home consulta si està preparat per lluitar quan té el poder a les seves mans, resulta evident que la seva opinió està en contra de lluitar.
    (en anglès) If a man consults whether he is to fight, when he has the power in his own hands, it is certain that his opinion is against fighting.
       Carta al Vescomte Sidmouth, Agost de 1801.

### Batalla de Trafalgar (1805)

* Missatge a la flota: Anglaterra espera que cada home compleixi el seu deure.
    (en anglès) Say to the fleet, England expects that every man will do his duty.
          Senyal enviat per l'almirall Nelson, des del seu vaixell insígnia HMS Victory durant l'inici de la Batalla de Trafalgar, el 21 d'octubre del 1805. Trafalgar fou el combat naval decisiu de les guerres napoleòniques. Atorgà al Regne Unit de la Gran Bretanya i Irlanda el control del mar, evitant qualsevol possibilitat que el Primer Imperi Francès envaís i conquerís Gran Bretanya. Tot i que hi hagué una gran confusió quant a les paraules exactes del senyal després de la batalla, la importància de la victòria i la mort de Nelson durant la batalla feren que la frase quedés gravada en la consciència britànica, i ha estat citada, parafrasejada i referenciada en múltiples ocasions fins a l'actualitat.
* Gràcies a Déu, he complit el meu deure.
    (en anglès) Thank God, I have done my duty.
          Darreres paraules que digué quan va ser ferit mortalment dins de la cabina del HMS Victory.

## Referències

* 1 2 3 4 5 6 7 Heinl, 1966.

## Bibliografia

* Heinl, Robert Debs. Dictionary of military and naval quotations. Annapolis: United States Naval Institute, 1966. ISBN 9780870211492.
# Mo Yan

Guan Moye, conegut pel malnom Mo Yan (en xinès: 莫言, en pinyin: Mò Yán, literalment: «no parlis»; Shandong, Xina, 17 de febrer de 1955) és un novel·lista i escriptor de relats curts xinès, guardonat amb el Premi Nobel de Literatura el 2012.

## Citacions

* Un escriptor ha d'expressar les crítiques i indignació del costat fosc de la societat i el pitjor de la naturalesa humana, però no hauríem d'utilitzar un expressió uniforme. Alguns volen cridar al carrer, però cal respectar a aquells que s'amaguen a les seves habitacions i utilitzen la literatura per expressar les seves opinions.
       Fira del llibre de Frankfurt, 2009.
* Possiblement perquè he viscut gran part de la meva vida en circumstàncies difícils, crec que tinc una comprensió més profunda de la vida. Sé el que és el valor real, i entenc la veritable compassió. Sé que hi ha un terreny boirós en els cors i ments de cada persona, terreny que no pot ser estudiat de manera adient en simples termes de encertat i equivocat o el bé i el mal, i en aquest enorme territori és on un escriptor dóna pas al seu talent.
       Discurs Premi Nobel de Literatura 2012, 7 de desembre de 2012.
* He d'admetre que si no fos pels trenta i escaig anys del gran desenvolupament i progrés de la societat xinesa, i la reforma nacional posterior i l'obertura de les portes a l'exterior, avui no seria escriptor.
       Discurs Premi Nobel de Literatura 2012, 7 de desembre de 2012.
* Per a un escriptor, la millor manera de parlar és per escrit. Trobareu en les meves obres tot el que necessito dir. Les parles se les enduu el vent; la paraula escrita no es pot esborrar.
       Discurs Premi Nobel de Literatura 2012, 7 de desembre de 2012.
* Un novel·lista forma part de la societat; per tant, és natural que tingui les seves pròpies opinions i idees. No obstant això, quan està escrivint ha de ser just. La literatura pot preocupar-se de la política, però ha de situar-se per sobre d'aquesta.
       8 de desembre de 2012.
* Sóc conscient que la literatura té una influència mínima en disputes polítiques o crisis econòmiques en el món, però la seva importància per als éssers humans és molt antiga. Quan la literatura es present, potser no notem l'important que és, però quan no hi és, les nostres vides esdevenen vulgars i brutals.
       10 de desembre de 2012.
          Discurs emès al banquet del Nobel

## Referències

* ↑ Ulin, David L. «Mo Yan of China wins Nobel Prize in literature and prompts debate». Los Angeles Time, (12-10-2012) [Consulta: 14 novembre 2016].
* 1 2 3 «The Nobel Prize in Literature 2012, Mo Yan, Nobel Lecture». Nobelprize.org. Nobel Media. [Consulta: 14 novembre 2016].
* ↑ «El Premi Nobel Mo Yan reivindica la separació entre política i literatura en el seu discurs». Ara, (08-12-2012) [Consulta: 14 novembre 2016].
* ↑ «Mo Yan - Banquet Speech». Nobelprize.org. Nobel Media. [Consulta: 14 novembre 2016].
# Moammar al-Gaddafi

Muàmmar Muhàmmad Abd-as-Salam Abu-Minyar al-Qaddhafí [en àrab: معمر القذافي‎ Muʿammar al-Qaḏḏāfī], conegut com Moammar al-Gaddafi (desert de Sirte, 7 de juny de 1942 — Sirte?, 20 d'octubre de 2011) fou un militar i polític libi, dirigent d'aquest país des del 1969 fins al 2011, any de la revolució líbia.

## Citacions

* D'acord, llavors ningú pot protestar si diem a les dones embarassades que saltin en paracaigudes.
    (en anglès) All right, then nobody can complain if we ask pregnant women to make parachute jumps.
       Time, 23 de juliol de 1975.
* Lincoln va ser un home que es va fer a si mateix sense cap ajuda exterior ni de ningú. He seguit els seus esforços. Trobo que hi ha força similituds entre ell i jo.
    (en anglès) Lincoln was a man who created himself from nothing without any help from outside or other people. I followed his struggles. I see certain similarities between him and me.
       The Pittsburgh Press, 3 d'agost de 1986.
* No hi ha cap estat democràtic al món excepte Líbia.
    (en anglès) There is no state with a democracy except Libya on the whole planet.
       Universitat de Columbia (Nova York), Març de 2008.
* Sóc un líder internacional, el degà dels dirigents àrabs, el rei dels reis d'Àfrica i l'imam dels musulmans, i el meu estatus internacional no em deixa baixar a un nivell inferior.
    (en anglès) I am an international leader, the dean of the Arab rulers, the king of kings of Africa and the imam of Muslims, and my international status does not allow me to descend to a lower level.
       30 de març de 2009.

## Referències

* 1 2 3 4 «Gaddafi explicat per ell mateix: 5 declaracions que revelen el seu caràcter». Ara.cat. Barcelona: Ara, 20-11-2011. Arxivat de l'original el 1375028229. [Consulta: 12 juny 2012].
# Mitridates VI del Pont

Mitridates VI del Pont (Μιϑριδάτης), dit Eupàtor, (Pont, aprox. 132 aC — Pont, 63 aC) fou rei del Pont (111-63 a C).

## Citacions
### Carta de Mitridates (Epistula Mithridates)

Recull de citacions de la Carta de Mitridates, recollida en les Històries de Gai Sal·lusti Crisp:
* Tothom que en els bons temps és present d'aliar-se per a la guerra, ha de pensar si pot conservar la pau.
    (en llatí) Omnes qui secundi rebus suis ad belli societatem orantur, considerare debent liceatne tum pacem agere.
* Els romans tenen una sola raó, i molt vella, per a lluitar contra totes les nacions, tots els pobles i tots els reis: el desig profund de poder i de riqueses.
    (en llatí) Romanis cum nationibus, populis, regibus cunctis una et ea uetus causa bellandi est, cupido profunda imperi et diuitiarum.
* Pocs pobles volen la llibertat, la major part volen amos legítims.
    (en llatí) Pauci libertatem, pars magna iustos dominos uolunt.
* Els romans tenen armes contra tothom, més despiadades contra aquells que un cop vençuts ofereixen millors despulles.
    (en llatí) Roma arma in omnis habent, acerruma in eos quibus uictis spolia maxuma sunt.

## Referències

* 1 2 3 4 Sal·lusti Crisp, Gai. «Cartes i discursos extrets de les Històries». A: Apèndix: (fragments i obres espúries). Barcelona: Fundació Bernat Metge, 1974, p. 29-59. ISBN 8472250792.